Vaclava Fleri

Vaclava Fleri (, 1888 m. rugsėjo 28 d. Vilnius – 1983 m. gegužės 10 d. Sopotas) – Lietuvos ir Lenkijos dailininkė, iliustratorė, pedagogė.Sudarytoja Jolanta Širkaitė. Academie de Vilna. Parodos katalogas. Vilnius, 2017. ISBN 978-9955-8689-34.Laima Laučkaitė. Dailės moterys XX amžiaus pradžios Vilniuje. 

 Biografija 

Gimė žymaus Vilniaus fotografo ir tapytojo Stanislovo Filiberto Flerio ir jo žmonos Felicijos šeimoje. Viso Stanislovo ir Felicijos Flerių šeima susilaukė penkių vaikų. Gyveno Fleriai nuosavame name Montvilos Rasų kolonijose.Teresa Worobiej. Papaje – miejsce urodzin Stanisława Filiberta Fleury – stają się Nowym Antokolem, 2020.  1907–1908 m. Stanislava mokėsi Vilniaus piešimo mokykloje, Dailės skatinimo draugijos piešimo mokykloje, 1909–1917 m. – Imperatoriškojoje dailės akademijoje Sankt Peterburge, 1912–1915 m. pas N. Samokišą. 1918–1939 m. dirbo Vilniaus mokykloje „Świt“. Nuo 1945 m. gyveno Sopote, vadovavo parapijos bibliotekai, mokytojavo Gdanske.

 Kūryba 

Nutapė batalinių kompozicijų, portretų, religinės tematikos paveikslų. Iliustravo elementorių (A. Smoličiaus gramatiką „Aušrelė“ Zorka 1919 m.), kalendorių. Tušu ir plunksnele atliko eskizus A. Puškino, V. Sirokomlės kūrinių motyvais, kurie publikuoti XX a. pr. Vilniaus periodinėje spaudoje. Kūrybai būdingas tikslus nuotaikos, judesio perteikimas, lakoniški štricho ir kontūro deriniai, paryškintos detalės. 1909–1913 m. dalyvavo visose Vilniaus dailės draugijos pavasarinėse parodose, 1924 m. Dailiųjų amatų parodoje Vilniuje.

 Šaltiniai 

Kategorija:Lietuvos tapytojai batalistai
Kategorija:Lenkijos tapytojai batalistai
Kategorija:Religinių paveikslų tapytojai
Kategorija:Lietuvos religinių paveikslų tapytojai
Kategorija:Vilniaus piešimo mokyklos auklėtiniai